paragraph_text: Današnji ostatci utvrde sagrađeni su krajem 17. stoljeća na mjestu nekadašnje utvrde iz srednjeg vijeka, nakon što su je Mlečani 1689. osvojili od Osmanlija. Utvrda je trokutastog tlocrta s bedemima od oko 50 metara po svakoj strani. Na njenu jugoistočnom dijelu je kula četverokutna tlocrta, a na sjeveroistoku kula kružnog tlocrta. Unutar utvrde početkom 18. stoljeća sagrađena je jednobrodna crkva s pravokutnom apsidom i zvonikom na preslicu. Najprije je bila posvećena sv. Roku, a poslije Velikoj Gospi. Kompleks se nalazi se na popisu kulturnih dobara Republike Hrvatske, a u njegovoj blizini pronađena je i nekropola stećaka.<ref>Slivno Ravno, Utvrda Smrdan Grad s crkvom Gospe Velike Arhivirana stranica Ministarstva kulture RH (pristupljeno 27. ožujka 2017.)<ref>Klek Hrvatska enciklopedija (pristupljeno 27. ožujka 2017.)